Emilia Ukkonen

Emilia Ukkonen (s. 9. helmikuuta 1998) on suomalainen jalkapalloilija, pelipaikaltaan hyökkääjä. Hän edustaa HPS:aa ja on pelannut Naisten Liigaa HJK:ssa, Pallokissoissa ja TPS:ssa.

Pelaajaura 
Ukkosen kasvattajaseura on Leppävaaran Pallo, josta hän siirtyi FC Espoon ja VJS:n kautta HJK:n edustusjoukkueeseen kaudeksi 2017. Ensimmäisen ottelunsa Naisten Liigassa Ukkonen pelasi 25. maaliskuuta Ilvestä vastaan, kun hänet vaihdettiin kentälle viimeiseksi puoleksi tunniksi. Kauden 2018 kahden viimeisen pelin ajaksi HJK lainasi Ukkosen kuopiolaiseen Pallokissoihin. Hän pelasi kauden aikana myös viisi ottelua Naisten Ykkösen HPS:ssa.

HJK:ssa Ukkonen voitti Suomen mestaruuden kaudella 2019. Kauden aikana hän pelasi myös kuusi ottelua lainalla TPS:ssa tehden kolmessa ensimmäisessä ottelussaan kolme maalia, ja hänet valittiin Naisten Liigan Veikkauksen toukokuun pelaajaksi. 

Kaudeksi 2020 Ukkonen siirtyi Naisten Ykkösessä pelaavaan HPS:aan kauden mittaisella sopimuksella HJK:sta. Hän teki kymmenen maalia ja oli HPS:n toiseksi paras maalintekijä.

Lähteet 

Suomalaiset jalkapalloilijat
Jalkapallon Suomen mestarit
Vuonna 1998 syntyneet
Elävät henkilöt